CELEX: 32002R1596
Language: lv
Date: 2002-09-06 00:00:00
Title: Komisijas Regula (EK) Nr. 1596/2002 (2002. gada 6. septembris), ar ko groza Regulu (EK) Nr. 2760/98 par Phare pārrobežu sadarbības programmas īstenošanu

Svarīgs juridisks paziņojums

|

32002R1596

Oficiālais Vēstnesis L 240 , 07/09/2002 Lpp. 0033 - 0033

		Komisijas Regula (EK) Nr. 1596/2002(2002. gada 6. septembris),ar ko groza Regulu (EK) Nr. 2760/98 par Phare pārrobežu sadarbības programmas īstenošanuEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1989. gada 18. decembra Regulu (EEK) Nr. 3906/89 par ekonomisko atbalstu dažām Centrālās un Austrumeiropas valstīm [1], kurā jaunākie grozījumi izdarīti ar Regulu (EK) Nr. 2500/2001 [2], un jo īpaši tās 8. pantu,tā kā:(1) Phare 2000. gada pārskata ziņojumā "Gatavošanās dalībai stiprināšana" tika izziņota pieeja, kas vairāk pievērstos programmai, izmantojot "shēmas" (pasākumus), kas Phare pārrobežu sadarbības programmai ļautu nodrošināt līdzfinansējumu projektos, kas pēc apmēra un rakstura līdzinās Interreg projektiem.(2) Komisijas 2000. gada 28. aprīļa Paziņojuma par Interreg III vadlīnijām [3] 11. punktā un II pielikumā sniegts orientējošs prioritāro tēmu un atbalstam piemēroto pasākumu saraksts, kas attiecas uz pārrobežu sadarbību (Interreg III, A daļa).(3) Pieredze, kas tika gūta pēc Komisijas Regulas (EK) Nr. 2760/98 [4] spēkā stāšanās, veidojot apvienotas sadarbības komitejas un īstenojot kopējus plānošanas dokumentus, liecina, ka atbalstam piemērotos pasākumus turpmāk vajag saskaņot ar Interreg.(4) Tāpēc jāgroza Regula (EK) Nr. 2760/98, svītrojot tās 5. panta 1. punkta otro apakšpunktu, saskaņā ar ko dažus pasākumus varēja finansēt tikai atbilstoši 5. panta 2. punkta noteikumiem.(5) Tā kā šajā regulā aprakstītie pasākumi saskan ar atzinumu, ko sniegusi Dažu Centrāleiropas un Austrumeiropas valstu ekonomikas pārstrukturizēšanas komiteja,IR PIEŅĒMUSI ŠO REGULU.1. pantsRegulas (EK) Nr. 2760/98 5. panta 1. punkta otro apakšpunktu svītro.2. pantsŠī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 2002. gada 6. septembrīKomisijas vārdā —Komisijas loceklisGünter Verheugen[1] OV L 375, 23.12.1989., 11. lpp.[2] OV L 342, 27.12.2001., 1. lpp.[3] OV C 143, 23.5.2000., 6. lpp.[4] OV L 345, 19.12.1998., 49. lpp.--------------------------------------------------